തറാവീഹ് ജമാഅത്തായി നിർവ്വഹിക്കൽ സുന്നത്താണ് എന്നാണ് ബഹുഭൂരിപക്ഷം പണ്ഡിതന്മാരുടെയും വീക്ഷണം. തറാവീഹ് വീട്ടിൽ വച്ച് തനിച്ചു നിസ്കരിക്കുന്നതാണോ അതല്ല പള്ളിയിൽ വെച്ച് ജമാഅത്തായി നിർവഹിക്കുന്നതാണോ കൂടുതൽ നല്ലത് എന്ന വിഷയത്തിൽ പണ്ഡിതലോകത്ത് വീക്ഷണ വ്യത്യാസമുണ്ട്. ഇമാം ശാഫിയും അദ്ദേഹത്തിൻറെ അനുചരന്മാരിൽ നിന്ന് ബഹുഭൂരിഭാഗവും ഇമാം അബൂഹനീഫയും ഇമാം അഹ്മദും മാലികീ മദ്ഹബിൽ ചിലരും മറ്റു പലരും അഭിപ്രായപ്പെടുന്നത് തറാവീഹ് ജമാഅത്തായി നിസ്കരിക്കുന്നതാണു കൂടുതൽ ഉത്തമം എന്നാണ്. ഉമർ(റ) ഉം സ്വഹാബത്തും അങ്ങനെയാണല്ലോ ചെയ്തത്. അതനുസരിച്ചു മുസ്ലിമീങ്ങളുടെ പ്രവർത്തനം സ്ഥിരമാക്കുകയും ചെയ്തിരിക്കുന്നു. തറാവീഹ് സുതാര്യമായ മതചിഹ്നങ്ങൾ പെട്ടത് ആയതിനാൽ പെരുന്നാൾ നിസ്കാരവുമായി അതിനു സദൃശ്യം ഉണ്ട്. ഇമാം മാലിക്കും അബൂയൂസുഫ് എന്നിവരും ഷാഫി മദ്ഹബ് കാരിൽ നിന്ന് ചിലരും മറ്റുചിലരും പറയുന്നത് തറാവീഹ് വീട്ടിൽ തനിച്ച് നിസ്കരിക്കുന്നതാണ് ഉത്തമം എന്നാണ്. സമയം നിശ്ചയിക്കപ്പെട്ട ഫർള് നിസ്കാരങ്ങൾ അല്ലാത്തത് വീട്ടിൽ വെച്ചാണ് ഉത്തമം എന്നർത്ഥംവരുന്ന ഹദീസാണ് അതിന് പ്രമാണമായി അവർ പറയുന്നത്. 

തറാവീഹും സ്ത്രീകളും
തറാവീഹിന്റെ പ്രാധാന്യം
തറാവീഹും റകഅത്തുകളും
തറാവീഹും ജമാഅത്തും